«Λεοφωρεία από Τουρκία μεταφέρουν χιλιάδες ψηφοφόρους να ψηφίσουν για το μέλλον της πατρίδας μας», ανέφερε το tweet του Γιώργου Μουρούτη, παρουσιάζοντας στην εικόνα πλήθος ανθρώπων που ετοιμάζεται να επιβιβαστεί σε λεοφωρείο.

Βέβαια, υπάρχει μια μικρή «λεπτομέρεια» στη συγκεκριμένη «αποκάλυψη». Η φωτογραφία που συνόδευε το tweet, παρουσίαζε «ψηφοφόρους» με παλτά και μπουφάν μέσα στο καλοκαίρι. Ο Γιώργος Μουρούτης αντιλήφθηκε έγκαιρα το λάθος του και διέγραψε την «είδηση» άμεσα. Δυστυχώς γι’ αυτόν, είχε προλάβει να κυκλοφορήσει.

Για την ιστορία, η συγκεκριμένη φωτογραφία είχε τραβηχτεί πριν από περίπου δύο χρόνια και προφανώς δεν είχε να κάνει με το ελληνικό δημοψήφισμα. Στα… Highligths της «είδησης», το retweet του Άδωνι Γεωργιάδη. Απο κάτω μπορείτε να δείτε την φωτογραφία και την ημερομηνία που τραβήχτηκε.